Λευκό υδρογόνο

Το **λευκό υδρογόνο** ή **φυσικό υδρογόνο** (σπανιότερα ως ***χρυσό υδρογόνο***), είναι υδρογόνο που σχηματίζεται με φυσική διεργασία σε αντίθεση με το υδρογόνο που παράγεται σε εργαστήρια ή στη βιομηχανία. Επιπλέον υπάρχουν, το πράσινο υδρογόνο που παράγεται από ανανεώσιμες πηγές ενέργειας, ενώ το ονομαζόμενο γκρι ή καφέ ή μαύρο υδρογόνο παράγεται αμιγώς από ορυκτά καύσιμα. 

Το λευκό υδρογόνο είναι μια πιθανή ανανεώσιμη πηγή ενέργειας. Είναι μη ρυπογόνο και προσφέρεται σε χαμηλότερο κόστος από το βιομηχανικό υδρογόνο. Το φυσικό υδρογόνο έχει εντοπιστεί σε πολλά πετρώματα ιδίως σε περιοχές πέρα από τις ιζηματογενείς λεκάνες όπου συνήθως λειτουργούν και επιχειρούν εταιρείες του πετρελαίου.

## Προέλευση
Οι πηγές του φυσικού υδρογόνου περιλαμβάνουν:

* Απαέρωση βαθέως υδρογόνου από τον φλοιό και τον μανδύα της Γης.
* Αντίδραση νερού με υπερβασικά πετρώματα               (σερπεντινοποίηση).
* Νερό σε επαφή με αναγωγικούς παράγοντες στον μανδύα της Γης.
* Υπό γήρανση νερό, σε επαφή με πρόσφατα εκτεθειμένες επιφάνειες βράχου.
* Αποσύνθεση ιόντων υδροξυλίου στη δομή των ορυκτών.
* Φυσική ραδιόλυση του νερού.
* Αποσύνθεση της οργανικής ύλης.

## Φυσικά αποθέματα
Φυσικά αποθέματα λευκού υδρογόνου έχουν εντοπιστεί στη Γαλλία. Το 2023 οι ερευνητές Pironon και de Donato ανακοίνωσαν την ανακάλυψη ενός γιγάντιου κοιτάσματος, που υπολόγισαν ότι ήταν περίπου 46 εκατομμύρια έως 260 εκατομμύρια μετρικοί τόνοι.

Οι ερευνητές Prinzhofer και Derville απέδειξαν την ύπαρξη μεγάλων δεξαμενών σε δώδεκα χώρες, συμπεριλαμβανομένου του Μάλι και των Ηνωμένων Πολιτειών Αμερικής. Ωστόσο, οι δυνατότητες για εξόρυξη παραμένουν έως σήμερα, πολύ χαμηλές.

Οι εκπομπές στον πυθμένα του ωκεανού έχουν εντοπιστεί αλλά παραμένουν ανεκμετάλλευτες. Πρόσφατη ανακάλυψη στη Ρωσία το 2008 υποδηλώνει τη δυνατότητα εξαγωγής εγγενούς υδρογόνου σε γεωλογικά περιβάλλοντα.

Μια μεγάλη συσσώρευση φυσικού υδρογόνου ανακαλύφθηκε σε πηγάδι στο Μπουρακεμπούγκου του Μάλι που αξιοποιήθηκε για την τροφοδοσία του κοντινού χωριού.

## Γεωλογία
Το φυσικό υδρογόνο παράγεται από διάφορες πηγές. Πολλές αναδύσεις υδρογόνου έχουν εντοπιστεί σε κορυφογραμμές στο μέσο του ωκεανού. Η σερπεντινοποίηση συμβαίνει στον ωκεάνιο φλοιό.

Διαγενετική προέλευση (οξείδωση σιδήρου) στις ιζηματογενείς λεκάνες των κρατόνων, εντοπίζονται κυρίως στη Ρωσία.

Το μη φυσικό υδρογόνο και το λευκό υδρογόνο του μανδύα από ραδιόλυση (φυσική ηλεκτρόλυση) ή από βακτηριακή δραστηριότητα βρίσκονται σήμερα υπό ερευνητική διερεύνηση. Στη Γαλλία, οι Άλπεις και τα Πυρηναία είναι κατάλληλα για εκμετάλλευση για λευκό υδρογόνο. Η Νέα Καληδονία έχει υπεραλκαλικές πηγές που δείχνουν πιθανές εκπομπές διυδρογόνου.

Το διυδρογόνο είναι διαλυτό σε γλυκό νερό, ειδικά σε μεγάλο βάθος (διότι η διαλυτότητα αυξάνεται αναλόγως με την πίεση).

## Ιστορική αναδρομή
Ο Βλαντιμίρ Βερνάντσκι πρώτος κατέγραψε την έννοια του φυσικού υδρογόνου που συλλέγεται από τη Γη κατά τη διαδικασία σχηματισμού από τα σύννεφα. 

Οι κοσμογονικές πτυχές αναμενόταν με βάση τις θεωρίες από τον Φρεντ Χόυλ. 

Από το 1960 έως το 2010, ο ερευνητής φυσικός Larin ανέπτυξε την ιδέα της Πρωτογενούς Υδριδικής Γης που περιέγραφε την εξέχουσα θέση του φυσικού υδρογόνου και τα μονοπάτια μετανάστευσης του.

## Δείτε επίσης

* Ηλεκτροκαύσιμο
* Οικονομία του υδρογόνου
* Παραγωγή υδρογόνου

## Παραπομπές

## Πρόσθετη βιβλιογραφία

** Larin V.N. 1975 Hydridic Earth: The New Geology of Our Primordially Hydrogen-Rich Planet (Moscow: Izd. IMGRE) in Russian
** V.N. Larin (1993). Hydridic Earth, Polar Publishing, Calgary, Alberta. 
** Our Earth. V.N. Larin, Agar, 2005 (rus.) 
** 
** 
** 
** 
** Gregory Paita, Master Thesis, Engie & Université de Montpellier.
** Moretti I., Pierre H. Pour la Science, special issue in partnership with Engie, vol. 485; 2018. p.&nbsp;28. N march. Moretti I, D'Agostino A, Werly J, Ghost C, Defrenne D, Gorintin L. Pour la Science, special issue, March 2018, vol 485, 24 25XXII_XXVI.
** 
** 
** 
** 
** 
** 
** 
** 
** 
* 
Κατηγορία:Υδρογόνο